Diari Oficial de la Generalitat Valenciana


Sumari del DOGV 6208, del 17-02-2010 (2010/1440)

Notificació de la Junta Arbitral del Transport d'Alacant sobre laude arbitral. Expedient número 046/09-A.
---------------------------------------------------------------------------------------------------------

### Dades del document

Número de DOGV
:   6208

Data del DOGV
:   17-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1440


Data del document
:   02-02-2010

Organisme emissor
:   Conselleria d'Infraestructures i Transport

Tipus de document
:   Anunci

Notificació de la Junta Arbitral del Transport d'Alacant sobre laude arbitral. Expedient número 046/09-A. [2010/1440]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Cromo Envase, SL, amb domicili a Castalla (Alacant) que s'ha dictat el laude en l'expedient 046/09-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:   
«Alacant, 5 de novembre de dos mil nou. A les 09.45 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 046/09-A, promogut per Luis Tortosa Segovia, SL, amb domicili a Ibi (Alacant) contra Cromo Envase, SL, amb domicili a Castalla (Alacant) en relació amb la reclamació següent: impagament de ports per dos servicis de transport realitzat entre Ibi i Castalla els dies 2 i 8 d'agost de 2008 i destí Vernouillet (França) per valor conjunt de 3.042,56 € (tres mil quaranta-dos euros amb cinquanta-sis cèntims), inclòs l'IVA i despeses bancàries, més interessos que cal determinar. Comença la vista oral sense la compareixença de la reclamada, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora, Adoración Díaz Azor, que ratifica la demanda i quantia expressades i indica que no li han sigut abonats els ports requerits. Acompanya la demanda, com a proves documentals, carta de port internacional CMR d'ambdós expedicions, liquidació bancària per despeses de devolució d'efectes, factures núm. 108/005481 i 108/005415, de 31 d'agost de 2008, i notes comptables sobre el cas. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en tant que afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al laude següent: estimar la demanda interposada per Luis Tortosa Segovia, SL, contra Cromo Envase, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritats. Conseqüentment amb allò que s'ha exposat procedix que Cromo Envase, SL, abone a Luis Tortosa Segovia, SL, la quantitat de 3.042,56 € (tres mil quaranta-dos euros amb cinquanta-sis cèntims), inclòs l'IVA i despeses bancàries, en concepte de ports després de liquidació, més els interessos legals de demora a què hi haguera lloc des del moment de la interposició de la demanda el 22 de juny de 2009 fins a la data d'este laude. Este laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els dos mesos següents al de la seua notificació, o d'aclariment, en els deu dies següents al de l'expressada notificació. Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes. El que perquè conste, s'arxive i es trasllade a les parts firmen els membres de la Junta al lloc i en la data indicats.»   
Alacant, 2 de febrer de 2010.- El president: Manuel Gálvez Acero.